ai4bharat/Pralekha huggingface dataset:
صحت اور خاندانی بہبود کی وزارت
کووڈ -19سے متعلق تازہ معلومات
نئی دہلی 06 ستمبر2021: ملک گیر ٹیکہ کاری مہم کے تحت ابھی تک 68.75 کروڑٹیکے لگائے جاچکے ہیں۔ پچھلے 24 گھنٹوں کے دوران کووڈ کے 38948 نئے معاملے درج کئے گئے ہیں جبکہ کل معاملوں میں سے زیر علاج مریضوں کا اب تک 1.23فیصد ہے ۔ بھارت میں سردست زیر علاج مریضوں کی تعداد 404874 ہے اور صحتیابی کی شرح فی الحال 97.44فیصد ہے۔ پچھلے 24 گھنٹوں میں 43983 مریض صحتیاب ہوئے ہیں او ر اس طرح صحتیاب ہونے والے مریضوں کی کل تعداد 32181995 ہوگئی ہے۔ہفتہ وار جانچ کے بعد متاثرہ پائے جانے والے افراد کی شرح 2.85 فیصد ہے جو گزشتہ 73 دن میں تین فیصد سے بھی کم ہے۔ یومیہ جانچ کے بعد متاثرہ پائے جانے والے افراد کی شرح 2.76 فیصد ہے ، جو گزشتہ سات دن میں تین فیصد سے بھی کم ہے اور ابھی تک 53.14 کروڑ نمونوں کی جانچ کی جاچکی ہے۔
کانکنی کی وزارت
معدنیات کی پیداوار ماہ جولائی 2023 میں 10.7 فیصد اضافہ سے ہمکنار ہوئی
15 اہم معدنیات کی پیداوار میں اضافہ
ماہ جولائی 2023 کے لیے کانکنی اور کھدائی کے شعبے کی معدنیاتی پیداوار کا عدد اشاریہ  1119.9 پر، جولائی 2022 کی سطح کے مقابلے میں 10.7 فیصد زائد ہے۔ انڈین بیورو آف مائنس کے عارضی اعدادو شمار کے مطابق، اپریل- جولائی کی مدت کے لیے مجموعی نمو گذشتہ برس کی اسی مدت کی نمو کے مقابلے میں 7.3 فیصد کے بقدر ہے۔
ماہ جولائی 2023 کے دوران اہم معدنیات کی پیداواری سطح تھی: کوئلہ 693 لاکھ ٹن، لگنائٹ 32 لاکھ ٹن، قدرتی گیس  3062 ملین کیوبرک میٹر، پیٹرولیم  25 لاکھ ٹن، باکسائٹ 1477 ہزار ٹن، کرومائٹ 280 ہزار ٹن، کاپر کنسنٹریٹ 10 ہزار ٹن، سونا 102 کلو گرام ، خام لوہا 172 لاکھ ٹن، سیسہ کنسنٹریٹ 30 ہزار ٹن، خام مینگنیز 217 ہزار ٹن، زنک کنسنٹریٹ 132 ہزار ٹن، چوناپتھر 346 لاکھ ٹن، فاسفورائٹ 120 ہزار ٹن اور میگنیسائٹ 10 ہزار ٹن۔
ماہ جولائی 2022 کے مقابلے میں ماہ جولائی 2023 کے دوران مثبت نمو ظاہر کرنے والی اہم معدنیات ہیں: کرومائٹ ، خام مینگنیز ، کوئلہ ، چونا پتھر ، خام لوہا ، سونا ، کاپر کنسنٹریٹ ، قدرتی گیس  ، سیسہ کنسنٹریٹ  ، زنک کنسنٹریٹ ، میگنیسائٹ  اور پیٹرولیم   ، اور دیگر منفی نمو ظاہر کرنے والی دیگر اہم معدنیات میں شامل ہیں: لگنائٹ ، باکسائٹ ، فاسفورائٹ  اور ہیرا ۔
وزیراعظم کا دفتر
وزیراعظم 18مارچ کو گلوبل ملیٹس  کانفرنس کا افتتاح کریں گے
وزیراعظم ،جناب نریندرمودی 18مارچ 2023کو دن میں گیارہ بجے نئی دہلی کے آئی اے آرآئی کیمپ، پوسا میں این اے ایس سی کمپلیکس کے سبرامینم ہال میں گلوبل ملیٹس  کانفرنس کا افتتاح کریں گے ۔وزیراعظم اس موقع پراجتماع سے خطاب بھی کریں گے ۔
بھارت کی تجویزکی بنیاد پر ، اقوام متحدہ کی جنرل اسمبلی  نے سال 2023کو موٹے اناج کا بین الاقوامی سال  قراردیاتھا۔ اس کے علاوہ آئی وائی ایم-2023کی تقریبات کو ایک ‘‘عوامی تحریک’’ بنانے اوربھارت کو موٹے اناجوں کے لئے ایک ‘‘عالمی مرکز’’کے طورپر پیش کرنے سے متعلق وزیراعظم کے وژن کے عین مطابق ، سبھی مرکزی حکومت کی وزارتیں /محکمے ، ریاستیں اور مرکزکے زیرانتظام علاقے ، کسان ، اسٹارٹ اپس برآمدکنندگان ، خردہ کاروباری ادارے اوردیگرمتعلقہ ادارے اورفریق ، موٹے اناجوں  کے کاشتکاروں ، صارفین اورآب وہوا کے لئے فائدہ مندہونے کے بارے میں بیداری پیداکرنے کی غرض سے سرگرم ہوگئے ہیں ۔ بھارت میں گلوبل ملیٹس  کانفرنس کی تنظیم، اس سلسلے میں ایک اہم پروگرام ہے ۔
اس دوروزہ گلوبل  کانفرنس میں موٹے اناجوں  سے متعلق سبھی اہم امورکے بارے میں اجلاس منعقد ہوں گے۔ ان میں کاشتکاروں ، صارفین اوردیگر متعلقہ فریقوں وغیرہ کے مابین بیداری پیداکرنا شامل ہیں۔ اس کے علاوہ موٹے اناجوں کے ویلیو نظام کی ترقی ، موٹے اناجوں کے صحت اور غذائیت سے متعلق پہلو ، منڈیوں سے روابط ، تحقیق وترقی وغیرہ بھی شامل ہیں ۔ اس کانفرنس میں مختلف ملکوں کے زراعت کے وزراء ، بین الاقوامی سائنس داں ، ماہرغذائیت ، صحت کے ماہرین ، اسٹارٹ اپ لیڈرس اوردیگر متعلقہ فریق بھی شرکت کریں گے ۔
ریلوے کی وزارت
ریلوے نے مئی کے مہینہ میں اب تک کا سب سے زیادہ 114.8 ملین ٹن مال لوڈ کیا
مئی، 2021 کے لیے لوڈنگ مئی 2019 کی سب سے زیادہ 104.6 ملین ٹن لوڈنگ کے مقابلے 9.7 فیصد زیادہ ہے
کووڈ چیلنجز کے باوجود، ہندوستانی ریلوے کے لیے مئی 2021 کے مہینہ میں مال ڈھلائی کے اعداد و شمار کمائی اور لوڈنگ کی نقطہ نظر سے اعلی رفتار بنائے ہوئے ہے۔
مشن موڈ میں ہندوستانی ریل کی مال ڈھلائی مئی کے مہینہ میں سب سے زیادہ رہی۔
مئی 2021 میں 114.8 ملین ٹن مال ڈھلائی ہوئی جو مئی 2019 کی اسی مدت کی مال ڈھلائی  سے 9.7 فیصد زیادہ ہے۔
مئی 2021 کے دوران ڈھلائی کی اہم اشیاء میں 54.52 ملین ٹن کوئلہ، 15.12 ملین ٹن خام لوہا، 5.61 ملین ٹن غذائی اجناس، 3.68 ملین ٹن کھاد، 3.18 ملین ٹن معدنی تیل، 5.36 ملین ٹن سیمنٹ  اور 4.2 ملین ٹن دھات کے برادے شامل ہیں۔
مئی 2021 مہینہ میں ہندوستانی ریل نے مال ڈھلائی سے 11604.94 کروڑ روپے کی کمائی کی۔
اس مہینہ ویگن ٹرن اراؤنڈ مدت میں 26 فیصد کی بہتری دیکھی گئی۔ مئی 2021 میں ویگن ٹرن اراؤنڈ وقت 4.81 دنوں کا رہا جب کہ مئی 2019 میں یہ 6.46 دن تھا۔
قابل توجہ ہے کہ ہندوستانی ریل میں متعدد رعایتیں/ چھوٹ دی جا رہی ہیں تاکہ ریل کے ذریعے مال ڈھلائی کو دلکش بنایا جا سکے۔
ساتھ ہی حالیہ نیٹ ورک میں مال گاڑیوں کی رفتار بھی بڑھائی گئی ہے۔
مال گاڑیوں کی رفتار بڑھائے جانے سے تمام متعلقین کے لیے لاگت میں کمی آتی ہے۔ گزشتہ 18 مہینوں میں مال ڈھلائی کی رفتار دو گنی ہوئی ہے۔
کچھ ژون  نے مال گاڑیوں کی رفتار 50 کلومیٹر فی گھنٹہ سے زیادہ درج کی ہے۔ جغرافیائی حالات کے سبب کچھ سیکشن مال گاڑیوں کو اچھی رفتار دے رہے ہیں۔ مئی 2021 میں مال گاڑیوں کی اوسط رفتار 45.6 کلومیٹر فی گھنٹہ رہی ہے جو یکساں مدت کی رفتار 36.19 کلومیٹر فی گھنٹہ کے مقابلے 26 فیصد زیادہ ہے۔
ہندوستانی ریلوے نے کووڈ-19 کا استعمال موقع کے طور پر کیا ہے تاکہ صلاحیت اور کارکردگی میں چوطرفہ بہتری آ سکے۔
نوجوانوں کے امور اور کھیل کود کی وزارت
کھلاڑیوں کیلئے تربیتی پروگرام
نئی دہلی،18؍جولائی،نوجوانوں کے امور اور کھیل کود کے وزیر مملکت  جناب کرن رجیجو نے آج لوک سبھا میں ایک سوال کے تحریری جواب میں ایوان کو مطلع کیا کہ نوجوانوں کے امور اور کھیل کود کی وزارت اسپورٹس اتھارٹی آف انڈیا  کے ذریعے مندرجہ ذیل کھیلوں کے فروغ کی اسکیمیں چلارہی ہے، جن کے تحت 8 سال اور اس سے زیادہ کے مختلف عمر کے گروپوں کے منتخب کھلاڑیوں کو ایس اے آئی اسپورٹس مرکزوں میں مسلسل تربیت کے لئے رہائشی اور غیر رہائشی طور پر داخلہ دیا جاتا ہے تاکہ انہیں قومی اور بین الاقوامی مقابلوں کے لئے پروان چڑھایا جاسکے۔
- قومی کھیل کود صلاحیتی مقابلہ  
- فوجی لڑکوں کے کھیل کود کی کمپنی  
- ایس اے آئی تربیتی مرکز  
- خصوصی علاقوں کے کھیل کود  
- ایس ٹی سی ؍ اے ایس اے جی کے اضافی مرکز 
- بہترین کارکردگی کے مرکز  
- قومی کھیل کود اکیڈمی 
منتخب تربیت پانے والوں کو ، جن کے رہائشی مقامات مراکز سے دور ہیں ، دیگر تربیت پانے والے افراد کے برعکس انہیں کھیل کود کے فروغ کی مختلف اسکیموں کے تحت رہائشی سہولیات فراہم کی جاتی ہیں۔
پورے ملک میں نوجوانوں میں کھیل کود کی ہمت افزائی کے لئے رہائشی اور غیر رہائشی بنیاد پر مذکورہ بالا اسکیموں کے تحت داخل کئے گئے کھلاڑیوں کو الگ الگ کھیلوں کے حساب سے کوچ ، انڈور ؍ آؤٹ ڈور ، کھیل کود کی سہولیات ، کھیل کود کے سازو سامان  ، اسپورٹس کٹس ، مقابلوں میں شرکت ، مشاہرہ ، انشورنس ، بورڈنگ کے اخراجات ، طبی اخراجات اور تعلیمی اخراجات کی شکل میں مالی امداد فراہم کی جاتی ہے۔
ایس اے آئی کی مختلف رہائشی اسکیموں کے تحت داخلہ پانے والے زیر تربیت کھلاڑیوں کو تربیت فراہم کی جاتی ہے اور ایس اے آئی کے تربیتی مرکزون کے قریب واقع اسکولوں میں حاضر ہونے کی بھی اجازت دی جاتی ہے۔ ایس اے آئی داخل کئے گئے رہائشی تربیت پانے والے کھلاڑیوں کو اپنے اپنے کھیل کود میں تربیت حاصل کرنے کے دوران اپنی تعلیم جاری رکھنے کے لئے قریبی اسکولوں میں جانے اور تربیت پانے کی اجازت ہوتی ہے۔
اسی مناسبت سے ایس اے آئی نے اپنے 273 کھیل کود مرکزوں کے ذریعے پورے ملک میں کھیل کود کے فروغ کی 10 علاقائی مرکز اور 2 تعلیمی ادارے قائم کئے ہیں۔ فی الحال 14236 باصلاحیت کھلاڑی ، جن میں 8698 کھلاڑیوں کو 27 کھیلوں میں تربیت دی جارہی ہے ۔
پورے ملک سے بہترین صلاحیت والے کھلاڑیوں کو راغب کرنے کے مقصد سے نوجوانوں کے امور اور کھیل کود کی وزارت نے اسپورٹس اتھارٹی آ ف انڈیا نے باصلاحیت کھلاڑیوں کی تلاش کے لئے ایک سرچ پورٹل  2017 میں شروع کیا تھا، اس طور پر ڈیزائن کیا گیا ہے کہ ملک بھر سے کوئی بھی کھلاڑی اس پورٹل پر اپنی آن لائن ایپلی کیشن داخل کرسکتا ہے۔ انہوں نے کہا کہ ایس اے آئی کے تربیتی مراکز  ، خصوصی علاقے کے کھیل کود ، پورٹل کے اِن بلٹ فار میٹ میں اپنا پروفائل ایس اے آئی کے ذریعے شروع کیا جاسکتا ہے۔ انہوں نے کہا کہ موصولہ درخواستوں کو این ٹی ایس پی سیل اور اہل درخواست گزاروں کے ساتھ اپنی درخوا ستوں کو ترجیح دینے کے لئے ایس ٹی سی بھیجا جاتا ہے۔
۔۔۔۔۔۔۔۔۔۔۔۔۔۔
U-3233
(Visitor Counter : 37
وزارت اطلاعات ونشریات
پبلیکیشنز ڈویژن ‘یوجنا کلاسکس’ کے ساتھ سامنے آیا ہے، جو 1957 کے بعد سے ہوئی پیش رفت پر ماہانہ‘یوجنا’ کے شائع شدہ کاموں کا ایک خصوصی مجموعہ ہے
گورنمنٹ آف انڈیا کا اہم پبلشنگ ہاؤس پبلیکیشنز ڈویژن یوجنا کلاسکس کے ساتھ سامنے آیا ہے، جو مختلف موضوعاتی شعبوں پر ایک مجموعہ کی سیریز ہے، جسے 1957 سے شائع ہونے والے منتخب موادوں سے تیار کیا گیا ہے، و اضح ہو کہ یوجنا پبلیکیشنز ڈویژن کے ذریعہ شائع ہونے والا ایک مقبول ماہانہ ہے۔ جریدے میں کئی سالوں میں شائع ہونے والے مواد کی مسحور کن فراخی اور وسعت کو اس کے ابتدائی ایڈیشن کے حوالہ جات ، مٹی اور نازک صفحات سے احتیاط سے تیار کیا گیا ہے۔ یہ کتاب قارئین کو ہندوستان کے فن، ثقافت اور ورثے کے ایک بھرپور سفر پر لے جائے گی۔ طلباء، فن اور ثقافت کے شائقین، ماہرین تعلیم، اور ہر اس شخص کے لیے جو اس جادو پر نظر رکھنے والے افراد کے لیے ہے جو اس وقت ہوتا ہے جب فن کو الفاظ کے ذریعے بیان کیا جاتا ہے۔ یہ کتاب جلد ہی پبلیکیشن ڈویژن بک گیلری، سوچنا بھون اور ویب سائٹ www.publicationsdivision.nic.in پر دستیاب ہوگی۔
یہ کتاب مرکزی اطلاعات و نشریات کے سکریٹری جناب اپوروا چندرا نے آج دہلی میں جاری کتاب میلے 2023 میں پبلیکیشنز ڈویژن کے اسٹال کے دورے کے دوران جاری کی۔ اس موقع پر پبلیکشنز ڈویژن کی ڈائریکٹر جنرل محترمہ انوپما بھٹناگر اور محکمہ کے دیگر افسران ان کے ہمراہ تھے۔
اطلاع و نشریات کے  سکریٹری نے پبلی کیشنز ڈویژن کے اسٹال کا جائزہ لیا اور ڈویژن کی طرف سے لائی گئی کتابوں کے بھرپور ذخیرے کے تئیں اپنی تعریف کا اظہار کیا، انہوں نے کہا کہ یہ کتابیں ہندوستان کے ثقافتی ورثے، فن اور فن تعمیر، شاندار تاریخ اور قومی رہنماؤں کی قابل ذکر شراکتوں کو اجاگر کرتی ہیں۔
دہلی کتاب میلے کے 27 ویں ایڈیشن کا انڈیا ٹریڈ پروموشن آرگنائزیشن  نے فیڈریشن آف انڈین پبلشرز  کے اشتراک سے 29 جولائی سے 2 اگست 2023 تک پرگتی میدان، نئی دہلی میں منعقد کیا ہے۔ پبلیکیشنز ڈویژن، وزارت اطلاعات و نشریات، پرگتی میدان کے اسٹال نمبر 12، ہال نمبر 11 میں اپنی کتابوں اور جرائد کی نمائش کر رہا ہے۔
زائرین کو اسٹال پر قوم کی تعمیر، تاریخ اور ورثے سے لے کر سوانح حیات، حوالہ جاتی کتابیں اور بچوں کے ادب تک مختلف موضوعات پر کتابوں کا ایک شاندار ذخیرہ ملے گا۔ کتاب سے محبت کرنے والوں کو راشٹرپتی بھون پر پریمیم کتابیں اور صدور، نائب صدور اور وزرائے اعظم کی منتخب تقاریر کے مجموعے کو بھی دیکھنے کا موقع ملے گا، جو خصوصی طور پر پبلیکیشن ڈویژن کے ذریعہ شائع کئے گئے۔
کتابوں کے علاوہ پبلیکیشن ڈویژن کے مشہور اور وسیع پیمانے پر گردش کرنے والے جرائد جیسے یوجنا، کروکشیتر، آجکل اور بال بھارتی بھی اسٹال پر دستیاب ہیں۔ زائرین ڈویژن کی طرف سے شائع ہونے والے روزناموں اور ایمپلائمنٹ نیوز/روزگار سماچار کی سالانہ سبسکرپشن بھی خرید سکتے ہیں۔
ریلوے کی وزارت
ایکونومی کلاس کوچیز کا تعارف
نئی دہلی،23 مارچ 2022/
ریل کوچ فیکٹری ، کپوتھلہ نے15 اے سی 3 ٹائر ایکونومی کلاس کوچیز کا پہلا ریک 31 مئی 2021 کو تیار کیا تھا۔
ان کوچیز کی اہم خصوصیات اور بہتر اور فراہم کردہ سہولیات درج ذیل ہیں:
- اسے سی تھری ٹائرکوچ کی 72 برتھوں کے مقابلے میں 83 برتھوں کی گنجائش
- ایک معذور دوست بیت الخلا فراہم کیا گیا ہے
- ہر برتھ کے لئے انفرادی اے سی وینٹس فراہم کرنے کے لئے اے سی ڈکٹن کو دوبارہ ڈیزائن کیا گیا ہے۔
- سیٹوں اور برتھوں ، فولڈ ایبل اسنیک ٹیبل اور واٹر ہولڈرس کا بہتر موڈیولر ڈیزائن۔
- انفرادی ریڈنگ لائٹس، یو ایس بی پورٹس کے ساتھ موبائل چارجنگ پوائنٹس
- ای این 45545-2ایچ ایل 3 معیار کے مطابق بہتر فائرسیفٹی فرنشنگ
عملی عمل پذیری  ٹریفک پیٹرن اور رولنگ اسٹاک کی دستیابی کے تحت ہندستانی ریلوے میں ایکونومی کلاس کوچیز کی شمولیت کا کام شروع کیا جارہا ہے۔15 مارچ 2022 تک 65 اکنومک کوچیز کو ہندستانی ریلوے میں شامل کیا گیاہے۔
یہ اطلاع ریلوے ، مواصلات اور الیکٹرانک اور اطلاعاتی ٹکنالوجی کے وزیر جناب اشونی وشنو و نے آج لوک سبھا میں ایک سوال کے تحریری جواب میں دی۔
وزارات ثقافت
کلچر کے مرکزی وزیر جناب پرہلاد سنگھ پٹیل نے آج نئی دلّی میں بھارت کی تہذیبی ثقافتی وراثت کی قومی فہرست کا اجراء کیا
اس کا مقصد بھارت کی مختلف ریاستوں کی تہذیبی ثقافتی وراثت کے بارے میں قومی اور بین الاقوامی سطح پر بیداری پیدا کرنا ہے : جناب پرہلاد سنگھ پٹیل
نئی دلّی ، 18 اپریل / کلچر کے مرکزی وزیر مملکت  جناب پرہلاد سنگھ پٹیل نے آج نئی دلّی میں تہذیبی ثقافتی وراثت  کی قومی فہرست جاری کی ۔ اس موقع پر اظہارِ خیال کرتے ہوئے جناب پٹیل نے کہا کہ بھارت میں منفرد تہذیبی ثقافتی وراثت کی وسیع تعداد ہے ، جن میں سے 13 کو یونیسکو نے انسانیت کی تہذیبی ثقافتی وراثت قرار دیا ہے ۔ آئی سی ایچ کی قومی فہرست بھارتی ثقافت کی گوناگونیت کو تسلیم کرنے کی کوشش ہے ، جو اس کی وراثت میں پیوست ہے ۔ انہوں نے کہا کہ اِس کا مقصد بھارت کی مختلف ریاستوں کی منفرد تہذیبی ثقافتی عناصر کو ملک اور بین الاقوامی سطح پر فروغ دینا ، اُن کے بارے میں بیداری پیدا کرنا اور اُن کے تحفظ کو یقینی بنانا ہے ۔ یہ پہل کلچر کی وزارت کے ویژن 2024 کا بھی ایک حصہ ہے ۔
تہذیبی ثقافتی وراثت کے تحفظ کے لئے 2003 ء کی یونیسکو کنونشن کے بعد اِس فہرست کو پانچ وسیع حصوں میں تقسیم کیا گیا ہے ، جس میں تہذیبی وراثت کو پیش کیا گیا ہے :
- زبانی روایات اور اظہار ، جس میں زبان کو تہذیبی ثقافتی وراثت کے ذریعے کے طور پر شامل کیا گیا ہے ۔
- پرفارمنگ آرٹ
- سماجی رسوم ، رواج اور تہوار وغیرہ
- فطرت اور کائنات سے متعلق علم اور پریکٹس
- روایتی دست کاری
اس فہرست میں ، جن چیزوں کو شامل کیا گیا ہے ، اُنہیں " بھارت کی تہذیبی ثقافتی وراثت اور متنوع ثقافتی روایات کا تحفظ " کی اسکیم کے تحت 2013 ء میں کلچر کی وزارت کے ذریعے منظور کردہ پروجیکٹوں سے لیا گیا ہے ۔ اب تک اِس فہرست میں 100 سے زیادہ عناصر شامل ہیں ۔ ان میں بھارت کے ، وہ 13 عناصر میں شامل ہیں ، جنہیں یونیسکو پہلے ہی انسانیت کی تہذیبی ثقافتی وراثت کی نمائندہ فہرست میں شامل کر چکا ہے ۔
یہ قومی فہرست تیاری کے مراحل میں ہے اور اسے ایک مسودہ کے طور پر سمجھا جا سکتا ہے ۔ کلچر کی وزارت مسلسل اِسے اَپ ڈیٹ کرنے کی کوششیں کر رہی ہے ۔ اِس لئے تمام فریقوں اور تہذیبی ثقافتی وراثت کے مختلف متعلقہ ماہرین سے اِس فہرست کے لئے مشورے / تعاون / ترمیم کا خیر مقدم ہے ۔ اس سلسلے میں کلچر کی وزارت سے کس طرح رابطہ قائم کیا جائے ، اس بارے میں معلومات کلچر کی وزارت کی ویب سائٹ https://www.indiaculture.nic.in/national-list-intangible-cultural-heritage-ich پر دستیاب ہے ۔
یہ امید کی جاتی ہے کہ ماہرین اور یونیسکو جیسے دیگر فریقوں کے مشورے سے یہ فہرست بھارت کی آئی سی ایچ انوینٹری کو مضبوط کرنے میں مدد دے گی ، جو یونیسکو کی تہذیبی ثقافتی وراثت کی فہرست میں شمولیت کے لئے ایک عارضی فہرست کے طور پر کام کرے گی ۔
کلچر کی وزارت اس فہرست کی تیاری میں سنگیت ناٹک اکادمی اور اندرا گاندھی نیشنل سینٹر فار دی آرٹس  کے تعاون کا شکریہ ادا کرتی ہے ۔ وزارت " بھارت کی تہذیبی ثقافتی وراثت اور متنوع ثقافتی روایات کا تحفظ " کے تحت تحقیق کرنے والوں کا بھی شکریہ ادا کرتی ہے ، جنہوں نے اِس فہرست میں زبردست تعاون کیا ہے ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 1834
(Visitor Counter : 93
بھارت کا مسابقتی کمیشن
سی سی آئی نے ایمیزون ایشیا پیسیفک ریسورسز پرائیویٹ لمیٹڈ کے ذریعے پرائیون بزنس سروسز پرائیویٹ لمیٹڈ کے حصول کی منظوری دی
بھارتی مسابقتی کمیشن نے ایمیزون ایشیا پیسیفک ریسورسز پرائیویٹ لمیٹڈ کے ذریعے پرائیون بزنس سروسز پرائیویٹ لمیٹڈ کے حصول کی منظوری دی ہے۔
مجوزہ اتحاد، ایمیزون ایشیا ۔پیسیفک ریسورسز پرائیویٹ لمیٹڈ  کے ذریعے پرائیون بزنس سروسز پرائیویٹ لمٹیڈ  کے 76 فیصد مساوی حصص کے مجوزہ حصول سے متعلق ہے۔
حاصل کنندہ، ایمیزون ڈاٹ کام ، انک  کا بالواسطہ مکمل ملکیتی ماتحت ادارہ ہے۔ اے سی آئی ایمیزون گروپ کا مکمل سرپرست ادارہ ہے۔ حاصل کنندہ ہندوستان میں کوئی کاروباری سرگرمی نہیں کرتا ہے۔ تاہم، اے سی آئی ، ایکوائرر کی مکمل سرپرست کمپنی، کے کچھ بالواسطہ ذیلی ادارے ہیں جو یا تو بھارت میں رجسٹرڈ ہیں یا بھارت میں کاروباری سرگرمیاں کر رہے ہیں۔
حاصل کیا جانے والا ادارہ ایک ہندوستانی ملکیت اور کنٹرول والی کمپنی ہے اور ہوبر مالو ٹرسٹ کے زیر کنٹرول ہے۔ ہدف کے حصص کیپٹل کا 76 فیصد ہوبر میلو کے پاس ہے۔ حاصل کنندہ پہلے سے ہی ہدف کے حصص کیپیٹل کے تئیس فیصد کا مالک ہے اور ایمیزون یوریشیا ہولڈنگس ایس اے آر ایل ہدف کمپنی کے حصص سرمائے کے ایک فیصد کا مالک ہے۔ہدف ادارہ مختلف قسم کی خدمات پیش کرتا ہے جو چھوٹے اور درمیانے کاروباروں کو ان کے آن لائن کاروبار کو مؤثر طریقے سے چلانے میں مدد فراہم کرتا ہے، جس میں ڈیجیٹل کیٹلاگنگ، اشتہارات، تربیت اور مشاورت، مشاورتی اور ویلیو ایڈڈ خدمات شامل ہیں۔ ساتھ ہی ڈیجیٹل ادائیگیوں اور دیگر مجموعی طور پر مددگار خدمات اختیار کرتا ہے۔
ہدف کمپنی کے پاس ایک مکمل ملکیتی ماتحت ادارہ کلاؤڈٹیل انڈیا پرائیویٹ لمٹیڈ ہے۔ سی ٹی ہندوستان میں بی ٹو سی خوردہ کاروبار میں مصروف ہے، اور فی الحال آن لائن مارکیٹ پلیس www.amazon.in پر صارفین کو فروخت کی مصنوعات پیش کرتا ہے جو کے ذریعے چلایا جاتا ہے۔سی ٹی آن لائن اور آف لائن چینلز کے ذریعے مصنوعات کی ہول سیل تجارت میں بھی مصروف ہے۔
سی سی آئی کا تفصیلی حکم بعد میں آئے گا۔
اسٹیل کی وزارت
دسمبر کے مہینے میں این ایم ڈی سی کی اب تک کی بہترین کارکردگی؛ نوماہ کی کارکردگی بھی شاندار
نئی دہلی،04جنوری،2022/ اسٹیل کی وزارت کے تحت نیشنل منرل ڈیولپمنٹ کارپوریشن لمیٹڈ  مسلسل ترقی کے راستے پر گامزن ہے۔ اس نے دسمبر، 2021 میں 3.95 میٹرک ٹن خام لوہے کی پیداوار اور 3.40 میٹرک ٹن خام لوہے کی فروخت کی۔ ہندوستان کی اس سب سے بڑی کمپنی نے گزشتہ سال کے اسی عرصے میں پیداوار میں معمولی اضافہ درج کیا تھا اور اپنی شروعات کے بعد سے اب تک کسی بھی دسمبر کے مہینے میں یہ سب سے زیادہ پیداوار ہے۔
|
|
|
|
2020
|
|
2021
|
|
% تک
|
|
دسمبر میں پیداوار
|
|
3.86
|
|
3.95
|
|
2.33%
|
|
پداوار دسمبر تک 
|
|
21.83
|
|
28.32
|
|
30%
|
|
دسمبر تک فروخت 
|
|
22.27
|
|
28.36
|
|
27%
مالی سال 22 کے پہلے نو مہینے میں دسمبر 2021 تک مجموعی پیداوار اور فروخت کے اعداد و شمار بالترتیب 28.32 ایم ٹی اور 28.36 ایم ٹی رہے۔اس طرح این ایم ڈی سی کی یہ نو مہینے کی اب تک کی بہترین کارکردگی ہے۔ کمپنی نے گزشتہ سال کی اسی مدت کے مقابلے پیداوار میں 30 فیصد اور فروخت میں 27 فیصد اضافہ درج کیا۔
این ایم ڈی سی ٹیم کو اس کی شاندار کارکردگی کے لیے مبارکباد یتے ہوئے، این ایم ڈی سی کے چیئرمین اور جنرل مینیجر نے کہا ’’میں سال کے آغاز میں اس طرح کے مسلسل ٹھوس نتائج دینے پر پوری ٹیم کو مبارکباد دینا چاہوں گا۔ سال 2022 میں ہمارے بہت سے پروجیکٹس کی تکمیل کے ساتھ، آپ این ایم ڈی سی کو ایک بالکل نئی کمپنی کے طور پر دیکھیں گے جس کے بنیادی اصول کافی مضبوط ہوں گے اور اس میں کان کنی سے متعلق جدید ترین ٹکنالوجیز کا استعمال کیا جائے گا۔ ‘‘
۔۔۔
ش ح ۔ اس۔ ت ح ۔
U –97
(Visitor Counter : 101
وزیراعظم کا دفتر
وزیر اعظم 2 جنوری کو آئی آئی ایم سمبل پور کے مستقل کیمپس کا سنگ بنیاد رکھیں گے
نئی دہلی، 31 دسمبر: وزیر اعظم جناب نریندر مودی 2 جنوری 2021 کو صبح 11 بجے ویڈیو کانفرنسگ کے ذریعہ آئی آئی ایم سمبل پور کے مستقل کیمپس کا سنگ بنیاد رکھیں گے۔
اس موقع پر مرکزی وزیر تعلیم جناب رمیش پوکھریال ’نشنک‘، جناب دھرمیندر پردھان اور جناب پرتاپ چندر سارنگی کے ہمراہ اوڈیشہ کے گورنر اور وغیر اعلیٰ بھی موجود رہیں گے۔ اس تقریب میں سرکاری اہلکاروں، صنعتی سربراہان، ماہرین تعلیم اور طلبہ، آئی آئی ایم سمبل پور سے فارغ ہونے والے طلبہ اور اساتذہ سمیت 5000 سے زیادہ افراد ورچوئل طریقے سے شرکت کریں گے۔
آئی آئی ایم سمبل پور کا تعارف
آئی آئی ایم سمبل پور ایسا پہلا آئی آئی ایم ہے جس نے فلپڈ کلاس روم کے خیال کو نافذ کیا تھا جہاں بنیادی نظریات کی تعلیم ڈجیٹل موڈ میں فراہم کی جاتی ہے اور تجرباتی تعلیم، صنعت کے لائیو پروجیکٹوں کے توسط سے کلاس روم میں دی جاتی ہے۔ اس ادارہ کو صنفی تنوع کے معاملے میں بھی دیگر آئی آئی ایم کے اوپر سبقت حاصل ہے۔ یہاں پر ایم بی اے  کے بیچ میں 49 فیصد طالبات اور ایم بی اے  کے بیچ میں 43 فیصد طالبات ہیں۔
سماجی انصاف اور تفویض اختیارات کی وزارت
سماجی انصاف اور تفویض اختیارات کے مرکزی وزیر ڈاکٹر وریندر کمارگجرات میں کیوڑیاکے ٹینٹ سٹی میں دو روزہ  حساسیت سے متعلق ورکشاپ کا افتتاح کریں گے
اس ورکشاپ کا انعقاد معذور افراد کو بااختیار بنانے کے محکمے کے ذریعے کیا گیا ہے، اس کا مقصد حکومت ہند کی طرف سے معذور افراد کے لیے نافذ کی جانے والی اسکیموں اور پروگراموں کے بارے میں بیداری پیدا کرنا ہے
ورکشاپ کے دوران نیشنل ٹرسٹ کے اپنی مددآپ گروپوں کے ذریعہ اے ایل آئی ایم سی او کے معاون آلات کی ایک نمائش لگائی جائیگی
ورکشاپ کے دوران سی سی پی ڈی کی آفیشل ویب سائٹ بھی لانچ کی جائے گی
سماجی انصاف اور تفویض اختیارات کے مرکزی وزیر ڈاکٹر وریندر کمارگجرات میں کیوڑیاکے ٹینٹ سٹی میں دو روزہ  حساسیت سے متعلق ورکشاپ کا افتتاح کریں گے جس کا اہتمام سماجی انصاف تفویض اختیارات کی وزارت کے معذور افراد کو بااختیار بنانے کے محکمے کے ذریعے کیا گیا ہے۔
ورکشاپ کا مقصد معذور افراد کے لیے حکومت ہند کی جانب سے نافذ کی جانے والی اسکیموں اور پروگراموں کے بارے میں بیداری پیدا کرنا ہے یعنی آرپی ڈبلیوڈی ایکٹ 2016 کا نفاذ، معذور افراد کے لیے چیف کمشنر کا کام کاج اور ریاستی حکومتوں کی جانب سے رسائی سے متعلق بہترین طریقہ ۔
مجسمہ اتحاد کا دورہ بھی ورکشاپ کا ایک حصہ ہے کیونکہ یہ دیویانگجن کے لیے رسائی کو ظاہر کرنے کے مثالی مقامات میں سے ایک ہے۔
ورکشاپ کے دوران نیشنل ٹرسٹ کے اپنی مددآپ گروپوں کے ذریعہ اے ایل آئی ایم سی او کے معاون آلات کی ایک نمائش لگائی جائیگی۔
رسائی اور انفراسٹرکچر پر محکمہ کے تحت نیشنل انسٹی ٹیوٹ کی تیار کردہ ایک فلم کی بھی نمائش کی جائے گی اور تقریب کے دوران سی سی پی ڈی کی آفیشل ویب سائٹ بھی لانچ کی جائے گی۔
تقریب کے دوران معذور افراد کو بااختیار بنانے کے محکمے کی سکریٹری محترمہ انجلی بھاورا اور ڈپٹی ڈائریکٹر جنرل جناب کشور بی سوروڑے اور افسران بھی موجود ہوں گے۔
زراعت اور کاشتکاروں کی فلاح و بہبود کی وزارت
حیاتیاتی کھادوں کا استعمال
یوریا کے ساتھ حیاتیاتی کھادوں کے استعمال کو لازمی قرار دینے کی کوئی تجویز نہیں ہے۔ تاہم، تمام فصلوں میں استعمال کے لیے انٹیگریٹڈ نیوٹرینٹ مینجمنٹ  حکمت عملیوں اور نامیاتی کاشتکاری کے تحت حیاتیاتی کھادوں کے استعمال کی سفارش کی جاتی ہے۔
حیاتیاتی کھاد زندہ مائکروبیل مصنوعات ہیں جن میں کوئی غذائی اجزا نہیں ہوتے ہیں۔ حیاتیاتی کھاد میں موجود خرد جسمیے مٹی اور ہوا کے اندر موجود غیر دستیاب شکل سے غذائی اجزا کی دستیابی کو یقینی بناتے ہیں۔ انڈین کونسل آف ایگریکلچرل ریسرچ  نے آل انڈیا نیٹ ورک پروجیکٹ  کے تحت مختلف فصلوں اور مٹی کی اقسام کے لیے مخصوص حیاتیاتی کھادوں کی بہتر اور مؤثر قسمیں تیار کی ہیں اور مطلع کیا ہے کہ حیاتیاتی کھاد فصل کی پیداوار کو 10 سے 25 فیصد تک بہتر بنا سکتے ہیں۔
11 حیاتیاتی کھادوں کی نشاندہی کی گئی ہے اور انھیں کھاد  آرڈر، 1985 میں شامل کیا گیا ہے۔ ان حیاتیاتی کھادوں کے معیارات ایف سی او، 1985 کے تحت بیان کیے گئے ہیں۔
فی الحال ایسی کوئی تجویز نہیں ہے کہ یوریا پر سبسڈی کسانوں کو منتقل کی جائے نہ کہ مینوفیکچررز کو۔
زراعت اور کسانوں کی بہبود کے مرکزی وزیر جناب نریندر سنگھ تومر نے آج لوک سبھا میں ایک تحریری جواب میں یہ معلومات دی۔
کیمیکلز اور فرٹیلائزر کی وزارت
نیشنل فرٹیلائزر لمیٹیڈ کووڈ -19 سے لڑائی میں حکومت کی کوششوں میں تعاون کے لئے خوراک اور ادویات جیسی ضروری اشیاء کی تقسیم میں سرگرم حصہ لے رہی ہے
نئی دلّی ، 18 اپریل / حکومتِ ہند کی کیمیکل اور فرٹیلائزر کی وزارت کے تحت فرٹیلائزر کے مرکزی محکمے کی ایک ممتاز فرٹیلائزر کمپنی ، نیشنل فرٹیلائزر لمیٹیڈ  کووڈ – 19 سے نمٹنے کی حکومت کی کوششوں میں مدد کے لئے خوراک ، ادویات اور ماسک جیسی ضروری اشیاء کی تقسیم کرکے سرگرم شرکت کر رہی ہے ۔
کیمیکل اور فرٹیلائزر کے مرکزی وزیر جناب ڈی وی سدانند گوڑا نے کمپنی کے ذریعے اٹھائے گئے اِن اقدامات کی ستائش کی ہے ۔
ملک کے مختلف حصوں میں این ایف ایل کے یونٹ قومی مقصد کے لئے مختلف طریقوں سے ، اِن سرگرمیوں میں شرکت کر رہے ہیں ۔
بھٹنڈہ کے این ایف ایل یونٹ نے کورونا وباء سے نمٹنے کے لئے بھٹنڈہ کے ضلع انتظامیہ کو 3000 ماسک فراہم کئے ہیں ۔ این ایف ایل بھٹنڈہ کے سی جی ایم جناب اے کے جین نے دیگر عہدیداروں کے ساتھ بھٹنڈہ کے ڈی سی کو یہ ماسک سونپے ۔ اس موقع پر بھٹنڈہ کے ایس ایس پی نانک سنگھ بھی موجود تھے ۔
این ایف ایل کے پانی پت کے یونٹ نے پانی پت کے ضلع ریلیف فنڈ میں ایک لاکھ روپئے کا عطیہ دیا ہے ۔ یہ عطیہ کمپنی کے ملازمین کے ذریعے ایک دن کی تنخواہ کی رقم 88 لاکھ روپئے کے علاوہ ہے ، جو پہلے ہی دی جا چکی ہے ۔
نانگل میں این ایف ایل کے لیڈیز کلب نے نانگل اور آس پاس لاک ڈاؤن میں پھنسے ضرورت مند لوگوں کے لئے 50000 روپئے کی قیمت کا کرانہ کا سامان بھیجا ہے ۔ لیڈیز کلب کی صدر محترمہ سنیتا مرکان اور دیگر ارکان نے پنجاب میں کرفیو کے دوران ، ان اشیاء کی تقسیم کے لئے مقامی ایس ڈی ایم کی مدد طلب کی ہے ۔
کرناٹک میں این ایف ایل کے ریاستی دفتر نے بنگلور میں پبلک سروس کے افسران کے لئے این 95 ماسک اور سینیٹائزر تقسیم کیا ہے ۔
این ایف ایل کے سی ایم ڈی جناب موج مشرا نے این ایف ایل کے اسپتالوں کے ڈاکٹروں ، نرسوں اور تمام طبی کار کنوں کی ستائش کی ہے، جو اپنی زندگی کو خطرے میں ڈالتے ہوئے رات اور دن کام کر رہے ہیں ۔ انہوں نے کہا ہے کہ یہ انسانیت کے لئے ایک عظیم خدمت ہے ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 1833
(Visitor Counter : 154
وزارت خزانہ
نئے اداروں کے اندراج اور منظوری کا دستورالعمل یکم اکتوبر2020 تک موخر
سینٹرل بورڈ آف ڈائریکٹ ٹیکسز نے ملک میں موجودہ غیرمعمولی انسانی اور مالی بحران کے پیش نظر نئے اداروں کے اندراج اور منظوری کے دستورالعمل پر عمل آوری کو یکم اکتوبر2020 تک موخر کردیا ہے۔ اس دستورالعمل میں نئے اداروں کے اعلان کا عمل بھی شامل ہے۔ اس کے مطابق انکم ٹیکس کی 10 ، 12اے اے، 35 اور 80 جی ایکٹ 1961 کی دفعات کے تحت نئے اداروں کی منظوری/ اندراج/ نوٹیفکیشن  کے لیے یکم اکتوبر 2020 سے 31 اکتوبر2020 تک درخواستیں بھیجنا لازمی ہوگا۔ مزید برآں نئے اداروں کے اندراج اور منظوری کے لیے بھی یکم اکتوبر 2020 کے لیے درخواست بھیجنی لازمی ہوگی۔
اس سلسلے میں نئی قانون سازی اور ترمیمات عدالتوں میں روبہ عمل لائی جائیں گی۔
واضح رہے کہ وزارت مالیات کو اس معاملے میں متعدد گزارشات موصول ہوئی تھیں۔ جن میں کووڈ-19 کے بحران کے پیش نظر نئے دستورالعمل پر یکم جون 2020 سے عمل آوری کے تعلق سے تشویشات کااظہار کیا گیاتھا۔ علاوہ ازیں مذکورہ بالا دستورالعمل کو موخر کیے جانے کے لیے بھی تجاویز موصول ہوئی تھیں۔
واضح ہو کہ فائنانس ایکٹ 2020 کی 10 ، 12اے اے، 35 اور 80 جی ایکٹ 1961 کی دفعات میں اداروں کے منظوری/ اندراج/ نوٹیفکیشن  کےعمل کو منطقی بنایا گیا ہے۔ نئے دستورالعمل کے مطابق ان دفعات کے تحت پہلے سے منظور شدہ/ اندراج شدہ/ اعلان شدہ اداروں کومذکورہ بالا مدت مقررہ 31 اگست 2020 تک درخواستیں بھیجنی لازمی ہوں گی۔ نئے اداروں کے اندراج/ منظوری/ اعلان کے دستورالعمل کو بھی یکم جون 2020 سے منطقی بنایا جارہا ہے۔
۔۔۔۔۔۔۔۔۔۔۔
م ن۔ س ش۔ ت ع۔

U- 000
(